Diari Oficial de la Generalitat Valenciana


Sumari del DOGV 1518, del 10-04-1991 (1991/820767)

ORDRE de 8 de març de 1991, de la Conselleria d'Administració Pública, per la qual s'aprova el Pla d'Actuacions amb les Diputacions Provincials per a l'exercici 1991.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/08/(2)/dof/vci/html**

### Dades del document

Número de DOGV
:   1518

Data del DOGV
:   10-04-1991

Secció del DOGV
:   DISPOSICIONS GENERALS

Número del document
:   1991/820767


Data del document
:   08-03-1991

Organisme emissor
:   Conselleria d'Administració Pública

Tipus de document
:   Ordre

Ordre de 8 de març de 1991, del Conseller d'Administració Pública, per la qual aprova el Pla d'Actuacions amb les Diputacions Provincials per a l'exercici 1991.  
El Consell Superior de Coordinació, en la sessió del dia 15 de febrer de 1991, féu un informe favorable a la proposta del Pla d'actuacions de la Conselleria d'Administració Pública amb les diputacions provincials per a 1991.  
Atesa l'elaboració conjunta del Pla per part de les diputacions provincials i la Conselleria d'Administració Pública.  
En virtut del Decret 129/85, de 23 d'agost modificat parcialment pel Decret 98/1986, de 30 de juliol, i fent ús de les facultats que em confereix l'article 35 de la Llei 5/83, de 30 de desembre, del Govern Valencià,  
ORDENE:  
Article primer  
S'aprova el Pla d'Actuacions de la Conselleria d'Administració Pública per a l'exercici 1991 que regula la programació i l'execució de les matèries d'assessorament a les corporacions locals, plans provincials de cooperació a les obres i als serveis municipals, medi ambient, Protecció Civil i prevenció d'incendis i informatització a municipis, d'acord amb el contingut que es publica en els annexes d'aquesta ordre.  
DISPOSICIO FINAL  
Aquesta ordre entra en vigor el mateix dia de la publicació en el Diari Oficial de la Generalitat, Valenciana.  
València, 8 de març de 1991.  
El Conseller d'Administració Pública,   
EMERIT BONO I MARTINEZ  
ANNEX I  
Pla d'Actuacions de la Conselleria d'Administració Pública per a 1991  
Area d'Administració Local  
A) Matèria: Assessorament a les corporacions locals.  
Prosseguiran les reunions de la comissió de treballs constituïda per Ordre de 26 de desembre de 1988 del Conseller d'Administració Pública en la qual s'aprova el Pla d'Actuacions per a 1989 de la Conselleria d'Administració Pública. Aquesta comissió continuarà estant integrada pels Tècnics responsables dels serveis d'assessorament Municipal de les respectives diputacions i de la Direcció General d'Administració Local, i l?objectiu principal serà la unificació de criteris en la prestació del servei d'assessorament jurídic, econòmic i administratiu dirigit a les entitats locals.  
L'esmentada comissió continuarà reunint-se amb periodicitat mensual i realitzarà les següents activitats:  
1.ª Anàlisi conjunta de les necessitats dels municipis de la Comunitat en matèria d'assessorament i gestió local per a la planificació dels treballs de la comissió.  
2.ª Estudi conjunt d'informes sobre qüestions d'interés general per a la gestió municipal, i de dictàmens jurídics relatius a consultes que, a l?efecte, realitzen les corporacions locals.  
3.ª Realització conjunta de visites informatives o d'assessorament als ajuntaments que ho sol·liciten.  
4.ª Publicació conjunta dels dictàmens elaborats durant l?exercici que es consideren de major interés i rellevància.  
5.ª Intercanvi periòdic dels informes i dictàmens relatius a qüestions d'interés general i també del resultat de les visites informatives i d'assessorament als ajuntaments, realitzades tant per la Direcció General d'administració Local com per la Direcció General d'Administració Local com per les respectives diputacions.  
B) Matèria: plans provincials de cooperació a les obres i serveis municipals.  
Les diputacions provincials, en l?elaboració dels plans provincials d'obres i serveis per a 1991, s'ajustaran als criteris aprovats en l'Ordre de 17 de desembre de 1987 del Conseller d'Administració Pública per la qual s'aprova el Pla d'Actuacions per a 1988 i es destina el 80% dels recursos totals del Pla Provincial a les obres i serveis que, amb caràcter general, s'assenyalen en l'article 26.1a) de la Llei 7/1985 de 2 d'abril, atenent de manera especial i prioritària els municipis de menor capacitat econòmica.  
La Direcció General d'Administració Local prèviament farà un informe del projecte del Pla Provincial.  
Les diputacions provincials facilitaran periòdicament a la Direcció General d'Administració Local les dades que calguen per a l'elaboració dels corresponents informes sobre els plans provincials aprovats i el seu grau d'execució.  
ANNEX II  
Medi Ambient  
Actuacions que s'han d'incloure en el Pla de Coordinació amb les diputacions provincials.  
1. Programa de Residus Sòlids Urbans,  
1.1. Actuacions amb l?Excma. Diputació Provincial de Castelló. La Conselleria d'Administració Pública, a través de l'Agència del Medi Ambient i en col·laboració amb l?Excma. Diputació Provincial de Castelló, té previst impulsar decididament i finançar part dels costos de la instal·lació i la posada en funcionament de diversos sistemes de tractament i eliminació integral de residus sòlids urbans en diferents zones geogràfiques, per atendre les necessitats dels municipis de la província de Castelló. Aquesta col·laboració també s'amplia al segellament i, si escau, regeneració dels abocadors incontrolats o inadequats que estiguen en funcionament. Les actuacions previstes són les següents:  
a) Actuacions amb l?Excma. Diputació Provincial de Castelló i els ajuntaments de l?àrea geogràfica de la Plana, per a la instal·lació d'un sistema de tractament i eliminació integral de residus sòlids urbans en l?esmentada àrea geogràfica. Està previst subscriure un conveni març amb les esmentades entitats locals, a l?objecte de triar la tecnologia més adequada per a les necessitats de qualitat i quantitat dels residus que s'han de tractar. Una vegada delimitada aquesta i avaluats en profunditat els seus costos, es repartiran els costos i els treballs necessaris entre les distintes administracions públiques mitjançant convenis d'execució. Es preveu la participació de la Generalitat Valenciana amb el finançament dels estudis tècnics, la redacció de projectes, la compra de terrenys i l?execució material de les obres. En concret, les instal·lacions previstes son les següents:  
- Planta de tractament en el terme municipal de Castelló de la Plana.  
- Planta i abocador en els termes municipals de l'Alcora i Vila-real.  
- Planta i, si és el cas, abocador de residus sòlids inerts, en els termes municipals d'Almassora, Benicàssim, Betxí, i Burriana.  
- Planta d'ajut a la de Castelló, en el terme municipal d'Onda.  
b) Actuacions en coordinació amb l?Excma. Diputació Provincial de Castelló i la Mancomunitat de Municipis d'Espadà-Millars per a la instal·lació d'una planta i un abocador de residus sòlids urbans en la susdita mancomunitat, i per prestar serveis als municipis que la integren. La metodologia de les actuacions que s'ha de realitzar seria la mateixa que en el cas abans esmentant (conveni marc, i posterior repartiment dels costos i treballs mitjançant convenis d'execució), si bé l?elecció de la tecnologia és en aquest cas més senzilla, i per tant també l'avaluació dels costos.  
c) Actuacions en coordinació amb l?Excma. Diputació de Castelló i la Mancomunitat de Municipis de l'Alt Millars per a la instal·lació d'una planta i abocador amb el mateix fi i metodologia de treball que en el cas abans esmentat.  
d) Actuacions en coordinació amb l?Excma. Diputació Provincial de València per a la instal·lació de plantes de tractament de residus sòlids urbans en l?àmbit de la província de València.  
e) Actuacions amb l?Excma. Diputació Provincial d'Alacant. L'Agència del Medi Ambient elabora en l'actualitat el Pla Director dels residus sòlids de les comarques de la Marina Alta i Baixa, com a març necessari i previ a qualsevol execució posterior. A més a més, està prevista la signatura d'un conveni març amb l?Excma. Diputació Provincial d'Alacant per a la instal·lació d'una planta de residus sòlids urbans i un abocador controlat en el terme municipal d'Elda que servesquen en la comarca del Vinalopó Mitjà.  
Tant en les actuacions que han de realitzar-se amb l'Excma. Diputació Provincial de València com amb la d'Alacant, es preveu col·laborar en el segellament, tancament i regeneració dels abocador incontrolats que funcionen actualment.  
2. Programa d?Investigació en depuració d'aigües residuals.  
Aquest programa preveu l?experimentació pràctica del tractament de les aigües residuals mitjançant l?ús de plantes de tecnologia suau, de menor impacte mediambiental.  
Per això, està previst, en coordinació amb l?Excma. Diputació Provincial de València, la instal·lació d'un nombre de plantes de tractament de tecnologia suau, i un adequat seguiment del seu funcionament i resultats per abordar, si aquests foren satisfactoris, un programa més ampli d'instal·lació i utilització de les susdites plantes.  
ANNEX III  
Protecció Civil i extinció d'incendis  
I. En matèria de Protecció Civil.  
- Integració dels consorcis provincials en la xarxa de comunicacions de Protecció Civil.  
- Col·laboració del Servei de Protecció Civil i els consorcis provincials en l'actualització i millora dels plans bàsics municipals.  
- Implantació, pel Servei de Protecció Civil, dels plans d'emergència exterior del sector químic, en els quals col·laboraran els consorcis provincials.  
- Iniciació i coordinació dels serveis conjunts de Protecció Civil i bombers en els Centres de Coordinació d'Emergències provincials.  
II En matèria de prevenció i extinció d'incendis  
- Consolidació dels consorcis provincials, amb l'increment de les seues àrees operatives i l'eficàcia de les actuacions.  
- Foment de la formació del personal en els serveis Contra Incendis.  
- Foment de les activitats de prevenció en els serveis Contra Incendis.  
- Impuls dels parcs i cossos de bombers voluntaris.  
- Normalització, en els tres consorcis provincials, de les condicions d'accés, d'ascens, de promoció professional, de promoció funcional i de trasllats en el llocs de treball.  
- Negociació i, en tot cas, entrada en vigor del Conveni General de personal dels Consorcis Provincials.  
- Implantació d'un únic Reglament d'Organització i Funcionament dels consorcis provincials.  
- El finançament de despeses de funcionament i inversions es concreten en:  
1. Despesa d'inversions: Continuant amb l'acord assumit pel Consell de Coordinació en la matèria la reunió de 9 de maig de 1989, sobre un Pla d'inversions Extraordinari en els consorcis provincials de la Comunitat, es preveu la realització de les següents inversions en 1991:  
Aportació Generalitat: 380 milions.  
Aportació Diputació de València: 280 milions.  
Les aportacions de les Diputacions d'Alacant i Castelló al Pla d'Inversions han estat completament realitzades en 1990.  
2. La previsió de les aportacions de la Generalitat als Consorcis provincials per a 1991, és de 1.350 milions d'acord amb ets programes establerts en els següents conceptes d'aportació:  
- Per estatus i municipis menors de 20.000 habitants.   
- Per l'area operativa de Castelló i Alacant.  
- Per aquells conceptes de finançament que redunden en la consolidació dels consorcis i en la major eficàcia de les seues actuacions.  
ANNEX IV  
Pla d'Informatització d'Ajuntaments per a 1991  
El Pla d'informatització de menuts i mitjans ajuntaments de la Comunitat Valenciana en el context del projecte ASIA (Assistència Integral a ajuntaments) aconseguit, amb una o altra de les seues modalitats, més, de 330 municipis a finals de 1990, cosa que supera àmpliament els objectius marcats, tant en informatització com en altres temes com ara: ofimàtica, fax, etc.  
Per al 1991 es preveu continuar amb les actuacions actuals i també posar en marxa noves línies d'acció. Els objectius son els següents:  
- Persistirà i, si és possible, s'incrementarà la col·laboració interinstitucional de la Conselleria d'Administració Pública, les diputacions provincials i la Federació Valenciana de Municipis i Províncies. Conclourà el pla en les províncies de Castelló i Alacant, llevat dels ajuntaments que no hi desitgen incorporar-se i independentment de la continuació del pla en fases successives per a ampliacions, increments de qualitat i obertura de noves àrees d'informatització.  
- Seguiran vigents les especificacions sobre sistema operatiu: unix en les modalitats system V i sco xenix. S'explotarà la possibilitat de sco uni. Només en els ajuntament que, per la seua dimensió, siga segur que no requeriran mai un sistema multillot s'admetrà un entorn de MS-dos.  
- Savançarà en la definició d'un entorn de SGBDR i desenvolupament de 4.ª generació.  
- La Direcció General d'Organització i Sistemes d'Informació seguirà amb la política d'adquirir drets de software d'ajuntaments, sia per adquisició de copyright per a la Comunitat Valenciana, sia per encàrrec,  
- Independentment dels plans d'actuació conjunta amb les diputacions provincials, la Direcció General d'Organització i Sistemes d'Informació seguirà actuant amb projectes individualitzats als ajuntaments que els requeresquen i consideren oportuns.  
- La situació actual ja permet d'incorporar la política de subvencions als ajuntaments que, havent adquirit material en el context del pla en els tres anys anteriors, vulguen ampliar o obrir línies d'informatització noves.  
- S'insistirà especialment en la implementació del nou sistema de comptabilitat d'administracions locals (SICAL) als ajuntaments adherits al pla.  
- S'acabaran de concretar les iniciatives per als ajuntaments grans iniciades al 1990 que tot seguit s'indiquen:  
a) Cartografia municipal, lligada a la gestió cadastral i al nou impost de béns immobles.  
b) Posada en marxa de projectes pilot d'«Oficina sense Paper».  
c) Mecanització dels gabinets d'alcaldia.  
No és factible definir la demanda de subvenció d'ajuntaments grans a priori per la qual cosa aquest apartat es quantifica p« estimació sobre la base en l'experiència d'anys anteriors. La resta dels apartats s'han determinat segons els càlculs fonamentats en l'exploració prèvia i la situació del mercat.  
Per tant, el càlcul dels recursos econòmics necessaris per al pla d'Informatització de Menuts i Mitjans ajuntaments de la Comunitat Valenciana, dins el projecte ASIA, quant al capítol VII, Transferències, són els següents:  
- Ajuntaments menuts 38.900.930  
\* Diputació d'Alacant: 75.879.127  
\* Diputació de Castelló: 23.816.326  
\* Diputació de València: 92.388.008  
- Ajuntaments grans: 821.450.787 PTA.  
Total: 243.143.542 PTA.  
València, 12 de febrer de 1991


Còpia Permalink ELI